ADATKEZELÉSI TÁJÉKOZTATÓ

a Budapesti Szent Margit Kórház

**távkonzultációs tevékenysége keretében megvalósuló adatkezelése tárgyában**

# A tájékoztató célja és hatálya

Jelen adatkezelési tájékoztató a Budapesti Szent Margit Kórház által nyújtott telemedicina és távkonzultáció nyújtásához szükséges adatkezelésekre terjed ki. Jelen tájékoztató hatálya kiterjed az Intézmény által nyújtott telemedicina és távkonzultáció (a továbbiakban együttesen: távkonzultáció) keretében végzett valamennyi adatkezelésre, és így azon személyekre, akik az Intézmény ezen szolgáltatását igénybe veszik (a továbbiakban: érintett).

A Budapesti Szent Margit Kórház a személyes adatokat bizalmasan, a hatályos Uniós, és hazai jogszabályoknak megfelelően[[1]](#footnote-1) kezeli, és megtesz minden olyan információbiztonsági és szervezési intézkedést, amely az adatok biztonságát, bizalmasságát, sértetlenségét és rendelkezésre állását garantálja.

# Az adatkezelő személye és adatfeldolgozó

Adatkezelő: **Budapesti Szent Margit Kórház** (a továbbiakban: **Intézmény**)

címe: 1032 Budapest, Bécsi út 132.

adószáma: 15799799-2-41

e-mail cím: info@sztmargit.hu

képviseli: Dr. Varjú Imre Zoltán mb. főigazgató

Adatvédelmi tisztviselő: Dr. Antal Barnabás E.V.

e-mail cím: adatvedelem@sztmargit.hu

Az adatok kezelése olyan szakember által vagy olyan szakember felelőssége mellett történik, aki uniós vagy tagállami jogban, illetve az arra hatáskörrel rendelkező tagállami szervek által megállapított szabályokban meghatározott szakmai titoktartási kötelezettség hatálya alatt áll, illetve olyan más személy által, aki szintén uniós vagy tagállami jogban, illetve az arra hatáskörrel rendelkező tagállami szervek által megállapított szabályokban meghatározott titoktartási kötelezettség hatálya alatt áll.

Az Intézmény a személyes adatok kezelése során az alábbi **adatfeldolgozókat** veszi igénybe:

**TRINITY-SERVICE Korlátolt Felelősségű Társaság**

székhelye: 1221 Budapest, Krajcár utca 4.

adószáma: 23110399-2-43

tevékenység: az Intézmény informatikai rendszerének az üzemeltetése.

A **platformszolgáltató** (pl.: Skype, Zoom szolgáltatója), amelyen keresztül megvalósul a távkonzultáció.

# A távkonzultáció során kezelt személyes adatok

Az adatkezelés célja:Az adatok kezelése az Eüak. 4. § (1) bekezdés a) és c) pontjaiban meghatározott célból, az érintett egészségének megőrzése, javítása, fenntartásának előmozdítása és az érintett egészségi állapotának nyomon követése céljából történik. Ezentúl az adatkezelés célja az érinett részére távkonzultáció útján történő tanácsadás a stabil állapotú krónikus betegek szokásos gyógyszereinek elektronikus vényen történő rendelése és a betegek számára történő tanácsadás távkonzultáció keretében összhangban az alkalmazandó jogszabályokkal[[2]](#footnote-2).

Az adatkezelés jogalapja**:** a GDPR 6. cikk (1) bekezdés e) pontján, az Intézmény alapító okiratában meghatározott közérdekű feladat végrehajtásán alapszik. A személyes adatok különleges kategóriái vonatkozásában (egészségügyi adatok), az adatkezelés jogalapja a GDPR 9. cikk (2) bekezdés h) pontján alapszik, az adatkezelés orvosi diagnózis felállítása, egészségügyi vagy szociális ellátás vagy kezelés nyújtása, illetve egészségügyi vagy szociális rendszerek és szolgáltatások irányítása érdekében szükséges, uniós vagy tagállami jog alapján.

A személyes adatok forrása**:** a távkonzultáció útján történő tanácsadáshoz szükséges adatokat az érintett bocsátja rendelkezésre. Amennyiben az érintett ellátáshoz szükséges adatok egy része az EESZT rendszeren keresztül elérhető az Eüak.35/F. § (2) bekezdés és 35/M. § alapján a kezelt adatok forrása az EESZT.

A kezelt adatok köre**:** az érintett neve, születési ideje, lakcíme, TAJ száma, az ellátásához szükséges egészségügyi és személyes adatait, a kapcsolatfelvétel biztosításához szükséges felhasználónév, kép- és/vagy hangmás.

Az adatkezelés időtartama: kizárólag az egészségügyi dokumentációban rögzített személyes és egészségügyi adatok kerülnek tárolásra, ezeket az Eüak. 30. § (2) bekezdése értelmében 30 évig őrzi az Intézmény. Az Intézmény a távkonzultációról készített felvételeket nem rögzíti, így azokat nem is tárolja.

**A távkonzultáció során kép- és/vagy hangfelvétel rögzítésére nem kerül sor.**

Az érintett egészségügyi adatainak kezelésére vonatkozó további általános szabályokat az Intézmény által kiadott **„Adatkezelési tájékoztató a Budapesti Szent Margit Kórház az egészségügyi szolgáltatásait igénybe vevő személyek számára”** tartalmazza( <https://www.szentmargitkorhaz.hu/korhazrol/adatvedelem/adatvedelmi-tajekoztatok/>)**.**

# Az érintett adatkezeléssel kapcsolatos legfontosabb jogai

Az Intézmény az érintett jogai gyakorlására irányuló kérelmét indokolatlan késedelem nélkül, de legfeljebb annak beérkezésétől számított 1 hónapon belül teljesíti. Szükség esetén, figyelembe véve a kérelem bonyolultságát és a kérelmek számát, ez a határidő további 2 hónappal meghosszabbítható A határidő meghosszabbításáról az Intézmény a késedelem okainak megjelölésével a kérelem kézhezvételétől számított 1 hónapon belül tájékoztatja az érintettet. Az érintett vonatkozásában a róla kezelt személyes adatokról kért további másolatokért az Intézmény az adminisztratív költségeken alapuló, észszerű mértékű díjat számíthat fel.

Az érintett az Intézmény adatkezelésével összefüggésben bármikor:

* tájékoztatást kérhet az adatkezelésre vonatkozóan és hozzáférést kérhet a rá vonatkozóan kezelt adatokhoz,
* pontatlan adatok esetén helyesbítést vagy a hiányos adatok kiegészítését kérheti,
* adatai kezelése ellen tiltakozhat,
* kérheti az adatkezelés korlátozását.

**Az érintett hozzáférési joga alapján** megismerheti, hogy személyes adatainak kezelése folyamatban van-e az Intézménynél, és jogosult arra, hogy a rá vonatkozóan kezelt adatok kapcsán tájékoztatást kapjon

* az adatkezelés céljáról,
* az adatkezelés jogalapjáról (mi jogosítja fel az Intézményt az adatok kezelésére),
* az adatkezelés időtartamáról (mikortól és meddig kezeli az Intézmény az adatait),
* az Intézmény által kezelt adatok köréről, és azok másolatát az érintett kérésére rendelkezésére bocsátja,
* a személyes adatok címzettjeiről, illetve a címzettek kategóriáiról,
* harmadik országba vagy nemzetközi szervezet részére történő továbbításról,
* amennyiben azokat nem az érintettől gyűjtötte, akkor az adatok forrásáról,
* az automatizált döntéshozatal jellemzőiről, ha ilyet alkalmaz az Intézmény,
* az adatkezeléssel kapcsolatos érintetti jogairól,
* jogorvoslati lehetőségeiről.

**Az adat helyesbítésének (módosításának) kérése** esetén a módosítani kért adat valóságát az érintettnek alá kell támasztania, és igazolnia kell azt is, hogy valóban az arra jogosult személy kéri az adat módosítását. Az Intézmény csak így tudja megítélni azt, hogy az új adat valós-e, és ha igen, akkor módosíthatja-e a régit.

Amennyiben nem egyértelmű, hogy a kezelt adat helyes-e vagy pontos-e, akkor az Intézmény az adatot nem helyesbíti, csak megjelöli, azaz jelzi, hogy azt az érintett kifogásolta, de nem biztos, hogy helytelen. Az Intézmény a kérés hitelességének megerősítését követően, indokolatlan késedelem nélkül helyesbíti a pontatlan személyes adatokat, illetve kiegészíti a kérelemmel érintett adatokat. A helyesbítésről vagy megjelölésről az Intézmény az érintettet értesíti.

**Az adat törlésének, zárolásának kérése** esetén az érintett kérheti adatainak törlését, ami azt jelenti, hogy az Intézmény köteles arra, hogy az érintettre vonatkozó adatokat indokolatlan késedelem nélkül törölje, ha:

* a személyes adatokat jogellenesen kezelték
* a személyes adatokra már nincs szükség abból a célból, amiért kezelték,
* ha az érintett hozzájárulásán alapult az adatok kezelése és azt visszavonta, és más jogalap az adatok további kezelését nem teszi jogszerűvé,
* az Intézmény számára az adatok törlését előíró jogszabály ilyen kötelezettséget állapít meg, és annak még nem tett eleget.

**Kérheti az adatkezelés korlátozását,** amelynek az Intézmény akkor tesz eleget, ha az alábbiak valamelyike teljesül:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Intézmény ellenőrizze a személyes adatok pontosságát,
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását,
* az Intézménynek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy is a rá vonatkozó adatkezelés ellen.

Ha az adat korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni. Az Intézmény az adatkezelés korlátozásának feloldásáról előzetesen tájékoztatja az érintettet.

Az érintett **tiltakozhat az adatkezelés ellen**, amennyiben az adatkezelés jogalapja a GDPR 6. cikk (1) e) pontja alapján közérdeken alapul. Ilyenkor az Intézmény az érintett adatot nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben.

# Jogorvoslat

Amennyiben az érintett úgy ítéli meg, hogy az adatkezelés a vonatkozó adatvédelmi jogszabályok, így különösen a GDPR vagy az Infotv. rendelkezéseibe ütközik, illetve sérelmesnek véli azt, ahogy az Intézmény a személyes adatait kezeli, akkor javasoljuk, hogy először az Intézmény adatvédelmi tisztviselőjét keresse meg panaszával.

Az adatkezeléssel kapcsolatos kérdés, észrevétel esetén az alábbi e-mail címen vagyunk elérhetőek: adatvedelem@sztmargit.hu .

Ha a panasza ellenére továbbra is sérelmezi azt, ahogy az Intézmény kezeli az adatait, vagy közvetlenül hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál (cím: 1055 Budapest, Falk Miksa utca 9-11., postacím: 1363 Budapest, Pf. 9.; E-mail: ugyfelszolgalat@naih.hu , honlap: [www.naih.hu](http://www.naih.hu)).

Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél vagy az Intézmény székhelye szerinti törvényszéknél (<http://birosag.hu/torvenyszekek> ) nyújtja-e be keresetét. Az illetékes törvényszéket megkeresheti a <http://birosag.hu/ugyfelkapcsolati-portal/birosag-kereso> oldalon.

# Záró rendelkezések

Jelen tájékoztató mai napon lép hatályba és visszavonásig hatályos, a korábbi tájékoztató ezúton visszavonásra kerül.

A jelen adatkezelési tájékoztató alkalmazását elrendelem.

Budapest, 2024. július 15.

**Dr. Varjú Imre Zoltán**

mb. főigazgató

1. Különös tekintettel az alábbi jogszabályokra: (i) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 Rendelete (a továbbiakban: **GDPR**), továbbá (ii) az információs önrendelkezési jogról és az információszabadságról szóló 2011. évi CXII. törvény (a továbbiakban: **Infotv**.), valamint (iii) az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény (a továbbiakban: **Eüak**.). [↑](#footnote-ref-1)
2. A veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 85. §, valamint az egészségügyi szolgáltatások nyújtásához szükséges szakmai minimumfeltételekről szóló 60/2003. (X.20.) ESZCSM rendelet. [↑](#footnote-ref-2)